
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθμ. 12264/ΔΙΟΕ 273 (1) 

Τροποποίηση της απόφασης ορισμού μελών Δ.Σ. του 
Ο.Α.Δ.Υ.Κ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

Ι.Τις διατάξεις: 

α) Του άρθρου 27 του Ν. 2081/1992 (ΦΕΚ 154/τ. 
Α/10.9.1992) «Ρύθμιση του Θεσμικού των 
Επιμελητήρίδων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» όπως τροποποιήθηκε με 
το άρθρο 1 παρ. 2α του Ν. 2469/1997 (ΦΕΚ 38/τ. Α/1987) 
«Περιορισμός και βελτίωση της απατελεσματικότητας 
των κρατικών δαπανών και άλλες διατάξεις». 

β) Του Π.Δ. 383/1979 «περί συστάσεως Οργανισμού Α- 
ναπτύξεως Δυτικής Κρήτης» (ΦΕΚ 118/Τ.Α/24.5.1997) ό¬ 
πως τροποποιήθηκε με τα Π.Δ. 74/80, 316/84 και 158/91 
(ΦΕΚ24/Τ. Α/26.1.1980, (ΦΕΚ 115/τ. Α/13.8.1984) και (ΦΕΚ 
63/τ. Α/30.4.1991) αντίστοιχα. 


γ) Του Π.Δ. 138/1993 'Περί Οργανισμού του Υπουργεί¬ 
ου Εθνικής Οικονομίας (ΦΕΚ 55/τ.Α/Ι4.4.1993). 

2. Την αριθμ. 25029/ΔΙΟΕ 515/15.9.1997 απόφαση «Ο¬ 
ρισμός μελώνΔ.Σ. του ΟΑΔΥΚ» (ΦΕΚ 838/τ.Β/18.9.1997). 

3. Την αριθμ. 34001/ΔΙΟΕ 1957/9.9.1996 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας «Καθορισμός αρμοδιοτήτων των Υφυπουργών Εθνι¬ 
κής Οικονομίας» (ΦΕΚ937/Τ. Β/14.10.1996). 

4. Το αριθμ. πρωτ. 1110/1.4.1998 έγγραφο του ΟΑΔΥΚ, 
αποφασίζουμε: 

Τροποποιούμε την αριθμ. 25029/ΔΙΟΕ 515/15.9.1997 
(ΦΕΚ838/Τ.Β/18.9.1997) απόφασή μας ως προς το μέλος 
με στοιχείο (στ), και 

ορίζουμε ως τακτικό μέλος το μέχρι σήμερα αναπληρω¬ 
ματικό Μουντοκολάκη Θεόδωρο, Πολιτικό Μηχανικό με 
Α’βαθμό που υπηρετεί στη Δ.Τ.Υ.Ν.Α Χανίων, της Γ.Γ.Δ.Ε 
του ΥΠΕΧΩΔΕ, σε αντικατάσταση του Ποντικάκη Εμμα¬ 
νουήλ, με αναπληρωτή του τον Μαρκετάκη Μιχάλη, Πολι¬ 
τικό Μηχανικό με Β' βαθμό που υπηρετεί στην ίδια Δ/νση. 

Κατά τα λοιπά ισχύει η αριθμ. 25029/ΔΙΟΕ 

515/15.9.1997 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΑΧΤΑΣ 

- Φ - 7 - 

Αριθμ. 4899 (2) 

Ρύθμιση θεμάτων Εθνικού Λαχείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Α.Ν. 339/1936 «περί 
Κρατικών Λαχείων». 

2. Τις διατάξεις του άρθρου 2 Α.Ν. 2038/1939 «περίτρο- 
ποποιήσεως των διατάξεων περί Κρατικών Λαχείων». 

3. Τις διατάξεις του άρθρου 93 του ΠΔ 284/1988 «Ορ¬ 
γανισμός του Υπουργείου Οικονομικών (ΦΕΚ 128 και 165 

Α). 

4. Την αριθμ. 1133363/1027α/Α0013/24 Δεκεμβρίου 
1996 απόφασή μας (ΦΕΚ 1171 τΒ'/30.12.996) «Ρύθμιση 
θεμάτων κληρώσεων Εθνικού Λαχείου». 

5. Τη γνώμη της Επιτροπής Διοίκησης Κρατικών Λαχεί¬ 
ων, όπως διατυπώθηκε στη συνεδρίαση της 7ης Απριλίου 

1998, σχετικά με θέματα που αφορούν το Εθνικό Λαχείο. 

6. Την απόφαση του Υφυπουργού Οικονομικών 
1002298/33/10006/8.1.97 (ΦΕΚ 19/τ.Β/17.1.1997) «Μετα¬ 
βίβαση της εξουσίας ιδίου Υπουργείου». 

7. Το γεγονός ότι δεν δημιουργείται δαπάνη γιατον κρα¬ 
τικό προϋπολογισμό, αποφασίζουμε: 

Τροποποιούμε και συμπληρώνουμε την 1133363/ 027α/ 
Α0013/24.12.1996 απόφασή μας, ως ακολούθως: 

1, Το ποσό του τελευταίου λαχνού (δώρου) της ΣΤ κλή¬ 
ρωσης της 178ης έκδοσης Εθνικού Λαχείου και μεταγε¬ 
νεστέρων αυτής εκδόσεων Εθνικού Λαχείου, ορίζεται σε 
700.000.000 δρχ. 

2. Ποσοστό 1,5% επί των ακαθαρίστων εισπράξεων κά¬ 
θε έκδοσης, διατίθεται αποκλειστικά για τη διαφήμιση, 
προώθηση και προβολή του Εθνικού Λαχείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1998 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 

- « - 

Αριθμ. Α.Π.: 11569/267 (3) 

Διορισμός νεόυ Διοικητικού Συμβουλίου του Ελληνι¬ 
κού Ινστιτούτου Μετρολογίας. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Των άρθρων 23 παρ.1 και 27 παρ.3 του Ν. 1558/85 
«Κυβέρνηση και Κυβερνητικά Οργανα» (ΦΕΚ 
137/Α/26.7.85). 

β) Του άρθρου 29Ατου Ν. 1558/85, όπωςπροσετέθη με 
το άρθρο 27του Ν.2081/92 (ΦΕΚ 154/Α/10.9.92). 

γ) Του Π.Δ.229/86 «Σύσταση και οργάνωση της Γ.Γ.Β.» 
(ΦΕΚ 96/Α/16.7.86), όπως τροποποιήθηκε με το 
Π.Δ.396/89 «Οργανισμόςτης ΓΓΒ» (ΦΕΚ 172/Α/16.6.89). 

δ) Του άρθρου 2 του Ν .2231/94 «Σύσταση και λειτουρ¬ 
γία του Ελληνικού Ινστιτούτου Μετρολογίαο, Εθνικού 
Συμβουλίου Διαπίστευσης και άλλες διατάξεις» (ΦΕΚ 
139/Α/31.8.94), όπως τροποποιήθηκε με το άρθρο 20 του 
Ν.2516/1997 (ΦΕΚ 159/Α/8.8.97). 
ε) Του άρθρου 3 του Ν . 1256/82 (ΦΕΚ 65/Α/31.5.82). 

2. Την 114/4.10.96 (ΦΕΚ 924/Β/8.10.96) απόφαση του 
Πρωθυπουργού και της Υπουργού Ανάπτυξης «περί ανά¬ 
θεσης αρμοδιοτήτων στους Υφυπουργούς Ανάπτυξης 
Αννα Διαμαντοπούλου και Μιχάλη Χρυσοχοΐδη». 

3. Το 45006/757/11.12.97 έγγραφό μας προς το Υ£- 
ΘΑ/'ΓΕΑ, τον Σύνδεσμο Βιομηχανιών Βορείου Ελλάδος, 
τον ΣΕΒ και τον ΕΛΟΤ. 

4. Τα Φ653/ΑΔ 658144/31.12.97, Δ921/17.12.97, 
6463/23.12.97, 02 - 1 8389/ΠΘ/φμ/23.12.97 έγγραφα του 
ΥΕΘΑ/ΓΕΑ, Σ.Β.Β.Ε., ΣΕΒ και ταυ ΕΛΟΤ. αντίστοιχα. 

5. Το γεγονός ότι, από τις διατάξεις της απόφασης αυ¬ 
τής, προκαλείται ετήσια δαπάνη, λόγω αμοιβής των με- 
λώντουΔ.Σ. και του γραμματέα ύψους 6.240.000 δρχ., σε 
βάροςτου Τακτικού Προϋπολονισμούτου Ε.Ι.Μ., Αποφα¬ 
σίζουμε: 

1 Διορίζουμε το νέο Διοικητικό Συμβούλιο του Ελληνι¬ 
κού Ινστιτούτου Μετρολογίας, αποτελούμενο από τους 
παρακάτω: 


α) Σαμαρά Δημήτρη, Καθηγητή Α.Π.Θ., ως Πρόεδρο. 

β) Σταφυλίδη Αναστάσιο, Ηλεκτρονικό, Μέλος Δ.Σ. Ελ¬ 
ληνικού Φόρουμ Ποιότητας. 

γ) Οικονομίδη Γιάννη, Μηχανολόγο Μηχανικό, Μέλος 
Δ Ε. του ΤΕΕ Κεντρικής Μακεδονίας. 

δ) Μαυρούκα Ζαχαρία, Χημικό, εκπρόσωπο του Υπουρ¬ 
γείου Ανάπτυξης. 

ε) Παναγιωτίδη Κων/νο Σμχο (ΤΑ), εκπρόσωπο του ΥΕ- 
ΘΑ/ΓΕΑ. 

στ) Πασσαλίδη Γεώργιο, εκπρόσωπο του Συνδέσμου 
Βιομηχανιών Βορείου Ελλάδος. 

ζ) Βάγια Ελένη, εκπρόσωπο του ΕΛΟΤ. 

2. Για τους ανωτέρω διορισθέντες έχουν εφαρμογή οι 
διατάξεις του άρθρου 3 του Ν, 1256/82 (ΦΕΚ 
65/Α/31.5.82). 

3. Όταν στην ημερήσια διάταξη των εργασιών του Διοι¬ 
κητικού Συμβουλίου περιλαμβάνονται θέματα που αφο- 
ρούντο προσωπικό του Ε.Ι.Μ., συμμετέχει στη συνεδρία¬ 
ση του Διοικητικού Συμβουλίου με δικαίωμα ψήφου και ο 
εκπρόσωπος του Σωματείου των εργαζομένων στο Ε. Ι.Μ. 
Αν δεν έχει εκλεγεί τέτοιος εκπρόσωπος, το Διοικητικό 
Συμβούλιο συνεδριάζει νομίμως και χωρίς τη συμμετοχή 
του (άρθρο 2, παρ.2, Ν.2231/94). 

4. Ο Αντιπρόεδρος του Δ.Σ. του Ε.Ι.Μ., θα εκλεγεί, κατά 
τις διατάξεις της παρ.3 του άρθρου 2του Ν.2231/94 (ΦΕΚ 
139/Α/31.8.94), από τα μέλη του εν λόγω Δ.Σ. κατά την 
πρώτη συνεδρίασή του. 

5. Η θητεία του παραπάνω Δ.Σ. είναι πενταετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 1998 

Η ΥΦΥΠΟΥΡΓΟΙ 

ΑΝΝΑ ΔΙΑΜΑΝΤΟΠΟΥΛΟΥ 

-φ- 

Αριθμ. 50241 (4) 

Επιδότηση ενοικίου έτους 1998 δικαιούχωντου Ορ¬ 
γανισμού Εργατικής Κατοικίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ/τος 2963/1954 «Περί ιδρύσεως 
Αυτονόμου Οργανισμού Εργατικής Κατοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου ΟΕΚ». 

3. Τις διατάξεις του Ν. 1849/89 «Επέκταση και συμπλή¬ 
ρωση των στεγαστικών προγραμμάτων του Οργανισμού 
Εργατικής Κατοικίας και άλλες διατάξεις» (ΦΕΚ 113/τ. Α 
8.5.1989). 

4. Τη διάταξη της παρ. 2 του άρθρου 33 του Ν. 2224/94 
«Ρύθμιση θεμάτων εργασίας, συνδικαλιστικών δικαιωμά¬ 
των, υγιεινής και ασφάλειας των εργαζομένων και οργά¬ 
νωσης Υπουργείου Εργασίας και των εποπτευομένων α¬ 
πό αυτό νομικών προσώπων και άλλες διατάξεις». 

5. Το αριθμ. 21820/898 από 19 Φεβρουάριου 1998 έγ¬ 
γραφο του ΟΕΚ με το οποίο μας υπέβαλε απόσπασμα 
πρακτικού της αριθμ. 13/16.2.1998 ουνεδριάσεως του Δι¬ 
οικητικού Συμβουλίου. 

6. Τη διάταξη του άρθρου 22 του Ν. 2362/1995 «Περί Δη¬ 
μοσίου Λογιστικού. Ελέγχου των δαπανών του Κράτους 
και άλλες διατάξεις». 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

7. Το άρθρο 27 του Ν. 2081/1992 και 29Α του Ν. 
1558/1985 και το γεγονός ότι έχει εγγράφει πίστωση στον 
προϋπολογισμό του ΟΕΚ έτους 1998 ύψους 
11.000.000.000 δραχμών Κ2121. 

8. Την με αριθμ 1107147/1239/6006Α/1.10.1996 Κ.Α. 
του Πρωθυπουργού και του Υπουργού Οικονομικών «πε¬ 
ρί μεταβίβασης αρμοδιοτήτων», αποφασίζουμε: 

Καθορίζουμε τις κατηγορίες των δικαιούχων του Οργα¬ 
νισμού Εργατικής Κατοικίας (ΟΕΚ) για τη χορήγηση της 
επιδότησης ενοικίου έτους 1998, τα ποσά της επιδότησης 
και τις λοιπές προϋποθέσεις όπως παρακάτω; 

1. Η οικονομική ενίσχυση θα παρέχεται: 

α) Σε συνταξιούχους Οργανισμούς κυρίας ασφαλίσεων 
μισθωτών με ποσοστό αναπηρίας 67% και άνω και συντα¬ 
ξιούχους λόνω γήρατος, και το ετήσιο καθαρό οικογενει¬ 
ακό τους εισόδημα έτους 1997 δεν υπερβαίνει τα 
2.500.000 δρχ. 

β) Σε μεμονομένα άτομα ηλικίας τουλάχιστον 60 ετών ή 
και σε ζευγάρια από τα οποία ο ένας από τους συζύγους 
έχει συ μπληρώσει το εξηκοστό έτος της ηλικίας του καιτο 
ετήσιο καθαρό οικογενειακό τους εισόδημα έτους 1997 
δεν υπερβαίνει τα 2.500 000 δρχ. 

γ) Σε νέα ζευγάρια, που τέλεσαντο γάμο τους μέσα στα 
δύο (2) τελευταία ημερολογιακά έτη πριν απάτην υποβο¬ 
λή της αίτησης για επιδότηση, εφόσον κανείς από τους 
δύο δεν έχει υπερβεί το 35ο έτος της ηλικίας του και το ε¬ 
τήσιο καθαρό οικογενειακό τους εισόδημα έτους 1997 
δεν υπερβαίνει τα 2.500.000 δρχ. 

δ) Σε δικαιούχους που το ετήσιο καθαρό οικογενειακό 
τους εισόδημα έτους 1997 δεν υπερβαίνει τα 2 350.000 
δρχ. και δεν υπάγονται σε μία από τις ανωτέρω κατηγο¬ 
ρίες 

Για όλες τις ανωτέρω κατηγορίες το όριο του ανωτάτου 
καθαρού οικογενειακού εισοδήματος προσαυξάνεται κα¬ 
τά 350.000 δραχμές για κάθε προστατευομενο παιδί. 

Ως ετήσιο οικογενειακό εισόδημα λαμβάνονται υπόψη 
τα πόσης φύσεως καθαρά εισοδήματα από οποιαδήποτε 
πηγή του προηγούμενου της υποβολής της αίτησης έ¬ 
τους, πλην των εφ’ άπαξ αποζημιώσεων λόγω απόλυσης, 
των επιδομάτων ανεργίας, των τόκων καταθέσεων και των 
επιδομάτων παραπληγίας. 

2. Ο μέσος όρος των μηνιαίων μισθωμάτων των δικαι¬ 
ούχων που καταβλήθηκαν καθ’ όλη τη διάοκειατου έτους 
1997 δεν πρέπει να είναι ανώτερος των 65.000 δρχ. για τα 
μεμονωμένα άτομα και ζευγάρια. Το ανωτέρω ποσό προ¬ 
σαυξάνεται κατά. 10.000 δρχ. για κάθε προστατευομενο 
παιδί. 

3. Το ποσό της επιδότησης καθορίζεται σε 22.000 δρχ. 
μηνιαίως για μεμονωμένα άτομα και ζυεγάρια. Το ανωτέ¬ 
ρω ποσό της επιδότησης προσαυξάνεται κατά 3.000 δρχ. 
μηνιαίως για το πρώτο παιδί, 4.000 δρχ. για το δεύτερο 
παιδί, 5.000 για το τρίτο και 6.000 για το τέταρτο και άνω. 

4. Οι δικαιούχοι των οποίων το καθαρό ετήσιο οικογε¬ 
νειακό τους εισόδημα υπερβαίνει τα στην παράγραφο 1 
καθοριζόμενα κατά κατηγορία όρια εισοδήματος, δεν α¬ 
ποκλείονται από την χορήγηση του επιδόματος ενοικίου, 
το ποσό όμως του επιδόματος που θα λάβουν είναι ίσο με 
τη διαφορά που προκύπτει, όταν από το καθορισθέν για 
την κατηγορία που ανήκουν όριο εισοδήματος στο οποίο 
έχει προστεθεί το ετήσιο ποσό επιδόματος ενοικίου, α- 
φαιρεθεί το ετήσιο καθαρό οικογενειακό τους εισόδημα, 
αρκεί η προκύπτουσα διαφορά να υπερβαίνει το 1/3 του 
ετήσιου ποσού του επιδόματος ενοικίου της κατηγορίας 
τους. 


5. Οι δικαιούχοι πρέπει να πληρούντις ασφαλιστικές και 
λοιπές προϋποθέσεις του Κανονισμού «περί προϋποθέ¬ 
σεων παροχής κατοικίας και δανείων υπό του ΟΕΚ- (Υ.Α. 
30727/4815/4.8.1971 - ΦΕΚ 661/τ. Β/14.8.1971), όπως 
τροποποιήθηκε μεταγενέσερα και ισχύει σήμερα. 

Γ ια τη συμμετοχή στο πρόγραμμα επιδότησης ενοικίου 
έτους 1998 των συνταξιούχων λόγω γήρατος δικαιούχων 
του ΟΕΚ αρκεί και μόνο η ιδιότητα του συνταξιούχου κα¬ 
τά παρέκκλιση του άρθρου 4 παράγρ. 3 εδάφιο 1 του Κα¬ 
νονισμού «περί προϋποθέσεων παροχής κατοικίας και 
δανείων υπό τον ΟΕΚ». 

Για τα μεμονωμένα άτομα, ισχύουν τα οριζόμενα στην 
αριθμ. 51459/15.5.81 ΦΕΚ301/Β απόφαση του Υπουργού 
Εργασίας. 

6. Χρόνο υποβολής των σχετικών αιτήσεων για τη χορή¬ 
γηση της επιδότησης ενοικίου του έτους 1998 ορίζουμε 
το χρονικό διάστημα από 4 Μαίου έως 3 Ιουλίου 1998. Οι 
δικαιούχοι που είχαν επιδοτηθεί τα προηγούμενα χρόνια 
πρέπει να υποβάλουν νέα αίτηση εντός της ανωτέρω προ¬ 
θεσμίας. 

7. Με απόφαση του Δ.Σ. του ΟΕΚ θα προσδιορισθούν τα 
δικαιολογητικάπου θα συνοδεύουν τις αιτήσεις και θα απο- 
δεικνύουντην ύπαρξη των απιατούμενων προϋποθέσεων. 

Αιτήσεις που δεν θα συνοδεύονται από τα προβλεπόμε- 
να δικαιολογητικά δεν θα παραλαμβάνονται από τις αρ¬ 
μόδιες Υπηρεσίες του ΟΕΚ. 

8. Η επιδότηση θα καταβληθεί για όλο το χρόνο 1998 ε¬ 
φάπαξ εντός του έτους, εφόσον βέβαια θα πληρούνται οι 
νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 8 Απριλίου 1998 

ΟΙ ΥΠΟΥΡΓΟ 1 

ΥΦΥΠ. ΟΙΚΟΝΟΜΙΚΟΝ ΕΡΓΑΣΙΑΣ ΚΑΙ ΚΟΙΝ. ΑΣΟΑ.ΜΣ-ΟΝ 

Ν. ΧΡΙΣΤΟΔΟ ΥΛΑΚΗΣ Μ, ΠΑΠΑΪΩΑΝΝΟΥ 

- ♦ - 

Αριθμ. 33341 (5) 

Κανονισμός Λειτουργίας της Ειδικής Επιτροπής του άρ¬ 
θρου 5 του ΠΔ. 359/97. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α 137). 

2. Τις διατάξεις του άρθρου 16 του Ν. 2434/96 «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις» (Α 188). 

3 Τις διατάξεις του άρθρου 5 του ΠΔ. 359/97. 

Καταρτίζουμε Κανονισμό Λειτουργίας της Ειδικής Επι¬ 
τροπής του άρθρου 5του Π.Δ. 359./97το περιεχόμενο του 
οποίου έχει ως εξής: 

Αρθρο 1 

Αντικείμενο του κανονισμού 

Ο κανονισμός αυτός καθορίζει τη λειτουργία της Ειδι¬ 
κής Επιτροπής του άρ. 5 του Π.Δ. 359/97, η οποία θα ανα- 
φέρεται στο εξής για συντομία ως «Ειδική Επιτροπή». 

Άρθρο 2 

Γ ενικές Εξετάσεις 

Η Ειδική Επιτροπή λειτουργεί όπως ορίζει το αρ. 16 του 
Ν. 2434/96του αρ. 5 του Π.Δ. 359/97 και ο παρών Κανόνια 
μός. 

Άρθρο 3 

Αρμοδιότητα Ειδικής Επιτροπής 

Σύμφωνα με την παρ. 2του αρ. 5του Π.Δ. 359/97 η Ειδι¬ 
κή Επιτροπή επιλαμβάνεται: 

α. επί αιτήσεων προκειμένου να χορηγηθεί κατ’ εξαίρε¬ 
ση η «Κάρτα Παραμονής Περιορισμένης Χρονικής Διάρ¬ 
κειας» και 

β. επί προσφύγων κατά των αποφάσεων των αρμοδίων 
οργάνων του Ο.Α.Ε.Δ., για τη νομιμότητα ή σκοπιμότητα 
της χορήγησης ή μη της «Κάρτας Παραμονής Περιορι¬ 
σμένης Χρονικής Διάρκειας». 

Άρθρο 4 

Σύνθεση της Ειδικής Επιτροπής 

Η Ειδική Επιτροπή αποτελείται από 11 τακτικά μέλη με 
τους αναπληρωτές τους καθώς και από ένα νομικό επι¬ 
στήμονα χωρίς δικαίωμα ψήφου, σύμφωνα μετά προβλε- 
πόμενα στηνπαρ. 1 του αρ. 5του Π.Δ. 359/97. 

Αρθρο 5 

Συγκρότημα Ειδικής Επιτροπής 

1. Η Ειδική Επιτροπή συγκροτείται σε σώμα με απόφα¬ 
ση του Υπουργού Εργασίας & Κοινωνικών Ασφαλίσεων 
και η οποία δημοσιεύεται στην Εφημερίδα της Κυβερνή- 
σεως. 

2. Σε περίπτωση που οι αναφερόμενοι στην παρ. 1 του 
αρ. 5 του Π.Δ. 359/97 φορείς δεν υποδείξουν εκπροσώ¬ 
πους μέσα σε 15 μέρες από την κοινοποίηση της απόφα¬ 
σης που προβλέπει τον ορισμό τους ο Υπουργός Εργα¬ 
σίας & Κοινωνικών Ασφαλίσεων διορίζει ελευθέρως τους 
εκπροσώπους αυτούς τακτικούς και αναπηρωματικούς. 

3. Η Ειδική Επιτροπή μπορεί να λειτουργήσει και με ελ¬ 
λιπή συγκρότηση μέχρι 1 μήνα σε περίπτωση κατά την ο¬ 
ποία μέλος της εκλείψει ή αποχωρήσει για οποιοδήποτε 
λόγο. Σε κάθε περίπτωση τα εναπομείνανταα μέλη θα θα 
πρέπει να επαρκούν ώστε να υπάρχει η κατά το άρθρο 11 
απαρτία κατά τις συνεδριάσεις. 

4. Σε περίπτωση παραίτησης ή αποχώρησης για οποι- 
ονδήποτε λόγο μέλους της Ειδικής Επιτροπής, ο αρμό¬ 
διος φορέας. Οργανισμός ή Υπουργείο οφείλει μέσα σε 1 
μήνα να αντικαταστήσει το μέλος, αλλιώς παρίσταται ο α¬ 
ναπληρωματικός του μέχρι τη λήξη της θητείας της Ειδι¬ 
κής Επιτροπής. Σε περίπτωση δε που και το αναπληρω¬ 
ματικό μέλος αποχωρήσει για οποιονδήποτε λόγο και δεν 
αντικατασταθεί μέσα στις ίδιες προθεσμίες απότο φορέα 
του, η Επιτροπή θα θεωρείται ότι έχει νόμιμη συγκρότη¬ 
ση. 

Άρθρο 6 

Τόπος λειτουργίας της Ειδικής Επιτροπής 

Η Ειδική Επιτροπή συνέρχεται στο κατάστημα του Υ¬ 
πουργείου Εργασίας & Κοινωνικών Ασφαλίσεων. 

Άρθρο 7 

Χρόνος και Διαδικασία Σύγκλησης των Συνεδριάσεων 
της Ειδικής Επιτροπής 

1. Η Ειδική Επιτροπή συνεδριάζει τουλάχιστον 4 φορές 
το μήνα ή συχνότερα εφόσον αυτό κρίνεται αναγκαίο σε 
σχέση με τις εκκρεμούσες προς συζήτηση υποθέσεις. 

2. Η ειδική Επιτροπή συγκαλείται σε συνεδρίαση από- 
τον Πρόεδρο ή όταν αυτός κωλύεται από τον αναπληρω¬ 
τή Πρόεδρο με προσκλήσεις που κοινοποιούνται τουλά¬ 
χιστον 3 μέρες προ των συνεδριάσεων, σε τακτικά και α¬ 
ναπληρωματικά μέλη και στις οποίες αναφέρεται ο τόπος, 


ο χρόνος και τα θέματα της ημερήσιας διάταξης της συ¬ 
νεδρίασης. 

3. Την πρόσκληση υπογράφει ο πρόεδρος ή ο αναπλη¬ 
ρωτής του. 

4. Το κωλυόμενο μέλος της επιτροπής που αδυνατεί να 
συμμετάσχει σε συνεδρίαση υποχρεοΰται εγκαίρως να ε- 
νημερώσειτο Γραμματέατης Επιτροπής με ευθύνη του ο¬ 
ποίου ειδοποιείται το αντίστοιχο αναπληρωματικό μέλος 
προκειμένου να παραβρεθεί στη συνεδρίαση. 

5. Η πρόσκληση μπορεί να γίνει και μετηλεγράφημαίαχ 
ή τηλεφώνημα. 

Στις περιπτώσεις αυτές γίνεται έγγραφη μνεία σε ειδικό 
βιβλία, στο οποίο σημειώνεται και η ημερομηνία και τίθε¬ 
ται η υπογραφή του υπαλλήλου που απηύθυνε την πρό¬ 
σκληση. 

6. Η πρόσκληση δεν απασείται όταν έχουν καθοριστεί 
τακτές ημέρες συνεδρίασης γνωστές στα μέλη. 

7. Η Ειδική Επιτροπή μπορεί να συνέλθει σε συνεδρία¬ 
ση και χωρίς την ανωτέρω πρόσκληση εφόσον είτε είναι 
παρόντες όλοι οι μετέχοντες σ’ αυτή και εφόσον δεν υ¬ 
πάρχει αντίρρηση από κανένα απ’ αυτούς είτε αποδει- 
κνύεται εγγράφως ότι υπάρχει συναίνεση όλων των με¬ 
λών αυτής για την πραγματοποίηση της συνεδρίασης. 

8. Μετά από έγγραφη 4 τουλάχιστον μελών της επιτρο¬ 
πής στην οποία απαραίτητο αναφέρεται το θέμα που πρό¬ 
κειται να συζητηθεί, υποχρεούται ο Πρόεδρος και εφόσον 
αυτός κωλύεται ο αναπλη ρωτής του, να συγκαλέσει την ε¬ 
πιτροπή σε έκτακτη συνεδρίαση το αργότερο μέσα σε 7 
μέρες από την υποβολή της σχετικής αίτησης στον γραμ¬ 
ματέα της επιτροπής. 

Άρθρο 8 

Ημερήσια Διάταξη των Συνεδριάσεων της 
Ειδικής Επιτροπής 

1. Τα θέματα που συζητούνται στις συνεδριάσεις είναι 
τα προβλεπόμενα στην ημερήσια διάταξη την οποία κα¬ 
ταρτίζει ο Πρόεδρος. Εφόσον τούτο καθίσταται εφικτό σε 
κάθε συνεδρίαση της Ειδικής Επιτροπής συζητούνται υ¬ 
ποθέσεις που αφορούν αιτούντες ή προσφεύγοντες που 
μιλούν την ίδια γλώσσα. 

2. Μαζί με την ημερήσια διάταξη διανέμονται και οι έγ¬ 
γραφες εισηγήσεις που τυχόν υπάρχουν για τα θέματα 
αυτής. 

3. Συζήτηση και λήψη απόφασης για θέμα μη προβλε¬ 
πόμενα στην ημερήσια διάταξη μπορεί να γίνει κατ' εξαί¬ 
ρεση, εφόσον συμφωνούν στη διεξαγωγή της όλα τα πα¬ 
ρόντα μέλη. 

Άρθρο 9 

Αρμοδιότητα Γραμματέα Ειδικής Επιτροπής 

1 Χρέη Γ ραμματέα της Ειδικής Επιτροπής εκτελεί υ¬ 
πάλληλος του Υπουργείου Εργασίας και Κοινωνικών Α¬ 
σφαλίσεων. 

2. Ο Γραμματέας της Ειδικής Επιτροπής: α. παραλαμ- 
βάνει από τον Γ ραμματέα των Νομαρχιακών Επιτροπών 
της παρ. 2 του άρθρου 2 του Π,Δ. 359/97 τις αποφάσεις, 
τις προσφυγές, τις αιτήσεις και κάθε άλλο στοιχείο που 
περιέχεται στο φάκελο της συγκεκριμένης προς συζήτη¬ 
ση υπόθεσης, β. δέχεται την απευθείας σε αυτόν κατάθε¬ 
ση αιτήσεων ή προσφυγών. 

3. Η κοινοποίηση της κλήσης προς συζήτηση καθώς και 
της εκδοθείσας απόφασης γίνεται επιμελείατου Γ ραμμα¬ 
τέα της Ειδικής Επιτροπής στην κατοικία που δηλώθηκε 
ως τόπος προσωρινής διαμονήςτου αλλοδαπού. 

Άρθρο 10 

Διαδικασία ενώπιον της Ειδικής Επιτροπής 

1.0 αϊτών ή ο προσφεύγων παρίστσται αυτοπροσώπως 
ή δια του νομίμως εξουσιοδοτημένου δικηγόρου ή του άλ¬ 
λου προσώπου. Η προφορική διαδικασία δεν αποκλείει 
την κατάθεση υπομνήματος. Κατά τη συζήτηση, παρίστα- 
ται διερμηνέας εφόσον αυτό ζητηθεί από τον αιτούντα ή 
τον προσφεύγοντα, για τυχόν προφορική ανάπτυξη των ι¬ 
σχυρισμών του. 

2. Στην παρούσα διαδικασία δεν τηρούνται αυστηροί δι- 
κονομικοί κανόνες. 

Ειδικότερα και αναφορικά με την εξαίρεση και τη δήλω¬ 
ση αποχής των μελών από την επιτροπή, την πληρεξου¬ 
σιότητα και την εκπροσώπηση του Δημοσίου και των Νο¬ 
μικών Προσώπων Δημοσίου Δικαίου, την παράσταση 
στην επιτροπή, το έννομο συμφέροντου ενδιαφερομένου 
προς σύνταξη και κατάθεση της προσφυγής το περιεχό¬ 
μενο της προσφυγής και των υπομνημάτων την παραίτη¬ 
ση από την άσκηση της προσφυγής, την αποδοχή της 
προσβαλλόμενης απόφασης ή πράξης καιτην ανάκληση, 
την ακύ ρωση ή τη λή ξη τη ς ισχύ οςτης,τηναναστ ολή της 
εκτέλεσης της εξαιτίας της άσκησης της προσφυγής και 
για τα αποτελέσματα της άσκησης της, την ερημοδικία 
των ενδιαφερομένων μερών, την απόδειξη του περιεχο¬ 
μένου των ισχυρισμών, την τήρηση των πρακτικών καιτην 
κατάρτιση των αποφάσεων, τηρούνται αναλόγως εφαρ¬ 
μοζόμενες. οι διατάξεις του Προεδρικού Διατάγματος 
331 του 1985 που αναφέρεται στην κύρωση του κώδικα 
της φορολογικής δικονομίας και στην τροποποίηση και 
συμπλήρωση του Οργανισμού των φορολογικών (τακτι¬ 
κών διοικητικών) δικαστηρίων κλπ. 

3. Η Ειδική Επιτροπή αποφασίζει παραχρήμα και οι α¬ 
ποφάσεις της είναι αιτιολογημένες 

Άρθρο 11 

Απαρτία και ψηφοφορία στις συνεδριάσεις της 
Ειδικής Επιτροπής 

1. Για την ύπαρξη απαρτίας απαιτείται η παρουσία του¬ 
λάχιστον επτά (7), μελών της Ειδικής Επιτροπής. 

2. Η Ειδική Εππροπή αποφασίζει με απόλυτη πλειοψηφία 
του συνόλου των παρόντων στη συνεδρίαση μελών της. 

3. Σε περίπτωση ισοψηφίας, υπερισχύει η ψήφος του 
Προέδρου της Ειδικής Επιτροπής. 

4. Η ψηφοφορίαδιενεργείται φανερά. Τα μέλη μπορούν 
να αιτιολογούν την ψήφο τους. 

Άρθρο 12 

Παράσταση τρίτων σε Συνεδριάσεις της 
Ειδικής Επιτροπής 

1. Στις Συνεδριάσεις της Ειδικής Επιτροπής μπορούν, ύ¬ 
στερα από πρόσκληση μελών ή του Προέδρου της, να πα- 
ρίοταται κρατικοί λειτουργοί, εκπρόσωποι των παραγω¬ 
γικών τάξεων της εργατικής και εργοδοτικής πλευράς, 
εκπρόσωποι οργανώσεων αλλοδαπών καθώς και άλλα 
πρόσωπα ή φορείς σχετικοί μετά προς συζήτηση θέματα. 

2. Αναπληρωματικά μέλη της Ειδικής Επιτροπής, εφό¬ 
σον δεν αναπληρώνουν στη συγκεκριμένη συνεδρίαση το 
αντίστοιχο τακτικό μέλος, μπορούν ναπαρίστανται και να 
διατυπώνουν γνώμη χωρίς δικαίωμα ψήφου. 

3. Οι αναφερόμενοι στις παρ. 1 & 2 του παρόντος άρ¬ 
θρου ενημερώνουν την Ειδική Επιτροπή επί των θεμάτων 
για τα οποία εκλήθησαν και έχουν τη δυνατότητα να εκ- 
φράσουντις απόψεις τους. 


Άρθρο 13 

Πρακτικά Συνεδριάσεων της Ειδικής Επιτροπής 

1. Κατά τις συνεδριάσεις της Ειδικής Επιτροπήςτηρού- 
νται πρακτικά. 

2. Τα πρακτικά κάθε συνεδρίασης δακτυλογραφούνται 
και κατά την επόμενη συνεδρίαση της Ειδικής Επιτροπής 
αναγιγνώσκονται και επικυρώνονται. 

3. Εάν η επικύρωση των πρακτικών δεν είναι δυνατόν να 
γίνει στην επόμενη συνεδρίαση, μπορεί να αναβληθεί για 
την μεθεπόμενη. 

4. Τα πρακτικά των συνεδριάσεων προσυπογράφονται 
από όλα τα παρόντα στη συνεδρίαση μέλη και τον Γραμ- 
ματέα της Ειδικής Επιτροπής. 

5. Σε επείγουσες περιπτώσεις με απόφαση της Ειδικής 
Επιτροπής τα πρακτικά μπορεί να επικυρώνονται αυθη¬ 
μερόν. 

Άρθρο 14 
Τελικές Διατάξεις 

1. Είναι δυνατή η μερική ή στο σύνολο τουτροποποίηση 
του παρόντος Κανονισμού με απόφαση του Υπουργού 
Εργασίας και Κοινωνικών Ασφαλίσεων. Στην περίπτωση 
της μερικής τροποποίησης του κανονισμού αυτού επα¬ 
νεκδίδεται νέος σε ενιαίο κείμενο, που περιλαμβάνει και 
τις τροποποιημένες διατάξεις. 

2. Η ισχύς του παρόντος Κανονισμού αρχίζει από τη δη¬ 
μοσίευση της σχετικής Υπουργικής απόφασης στην Εφη- 
μερίδατης Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 

Ο ΥΠΟΥΡΓΟΣ 

Μ1ΛΤ. ΠΑΠΑΪΩΑΝΝΟΥ 

-♦- 

Αριθμ. Γ7/9976/1768 (6) 

Μέτρα περιορισμού κυκλοφορίας φορτηγών αυτοκινή¬ 
των σε τμήματα των Εθνικών Οδών. 

ΟΙ ΥΠΟΥΡΓΟΙ ΑΝΑΠΤΥΞΗΣ, 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ, 
ΓΕΩΡΓΙΑΣ, ΔΗΜΟΣΙΑΣ ΤΑΞΗΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο δεύτερο του Ν. 2536/1997, «Κύρωση Πρά¬ 
ξης Νομοθετικού Περιεχομένου», μετον οποίο κυρώθηκε 
η από 17.7.97 (Α'152) Πράξη Νομοθετικού Περιεχομένου 
«Μέτρα Περιορισμού της Κυκλοφορίας φορτηγών αυτο¬ 
κινήτων σε τμήματα Εθνικών Οδών». 

2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα Ε¬ 
θνικών οδών, σε όλη την Επικράτεια, από 16 Απριλίου έως 
21 Απριλίου 1998, λόγω των αργιών του ΠΑΣΧΑ, αφού α¬ 
ναμένεται έντονη κυκλοφοριακή κίνηση κατά τις ημέρες 
αυτές, με στόχο την βελτίωση της οδικής κυκλοφορίας 
και ασφάλειας, την καλύτερη διαχείριση της κυκλοφο¬ 
ρίας, την μείωση των κυκλαφοριακών προβλημάτων, κα¬ 
θώς και την περιστολή των τροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοή¬ 
θειας και τα φορτηγά αυτοκίνητα που μεταφέρουν ορι¬ 
σμένα ευπαθή προϊόντα. 

4. Την 830/18,9.97 (Α'839) Απόφαση του Πρωθυπουρ¬ 
γού και του Υπουργού Μεταφορών και Επικοινωνιών με 
την οποία εκχωρήθηκαν αρμοδιότητες στον Υφυπουργό 
Μεταφορών και Επικοινωνιών ΕμμανουήλΛουκάκη. 

5. Τις διατάξεις του άρθρου 27του Ν, 2081/92/154Α, με 
το οποίο προστέθηκε το άρθρο 29Ατου Ν. 1558 83/137 Α 
και το γεγονός ότι από την απόφαση αυτή δ Γ . προκόβε ¬ 
ται δαπάνη σε βάρος του κρατικού πμυύ.ΐϋΛογισμυύ, α¬ 
ποφασίζουμε: 

Α. Από 16 Απριλίου έως 21 Απριλίου 1998, απαγορεύε¬ 
ται η κυκλοφορία όλων των φορτηγών αυτοκινήτων ωφε¬ 
λίμου φορτίου άνω του 1,5 τόνων στα τμήματα των Εθνι¬ 
κών Οδών και κατά τις ημέρες και ώρες που ακολουθούν: 

1. Στη Νέα Εθνική Οδό {Ν.Ε.Ο.) και στην Παλαιά Εθνική 
Οδό (Π.Ε.Ο.) Αθηνών- Κορίνθου μόνο στο ρεύμα εξόδου, 
από τον κόμβο της Λεωφ. Κηφισού μέχρι το νέο κόμβο 
Τριπόλεως (Εξαμίλια), την Μ. Πέμπτη 16 Απριλίου και Μ, 
Παρασκευή 17 Απριλίου 1998 και από ώρα 14.00 έως 
21 . 00 . 

2. Στη Ν.Ε.Ο. και στην Π.Ε.Ο. Πατρών - Κορίνθου - Αθη¬ 
νών, μόνο στο ρεύμα προς Αθήνα από τον κόμβο του Ρί- 
ου, την Δευτέρα 20 Απριλίου και την Τρίτη 21 Απριλίου 
1998 και από ώρα 16.00 έως 22.00. 

3. Στη Ν.Ε.Ο. Αθηνών - Λαμίας στο ρεύμα εξόδου από- 
τον κόμβο Τατοίου (Μεταμόρφωση) μέχρι τον ισόπεδο 
κόμβο Μπράλου (Θερμοπύλες), την Μ. Πέμπτη 16 Απριλί¬ 
ου και Μ. Παρασκευή 17 Απριλίου 1998 και από ώρα 14.00 
έως 21.00. 

4. Στη Ν.Ε.Ο. Αθηνών - Λαμίας μόνο στο ρεύμα προς Α¬ 
θήνα από τον ισόπεδο κόμβο Μπράλου (Θερμοπύλες) μέ¬ 
χρι τον κόμβο Τατοίου (Μεταμόρφωση), την Δευτέρα 20 
Απριλίου και Τρίτη 21 Απριλίου 1998 και από ώρα 16.00 έ¬ 
ως 22.00. 

5. Στη Ν.Ε.Ο. Θεσσαλονίκης - Ν.Μουδανιών απάτην Α¬ 
ερογέφυρα Ρυσίου μέχρι το 34ο χλμ. στο ρεύμα εξόδου, 
την Μ. Πέμπτη 16.4.98 και Μ. Παρασκευή 17.4.98 και από 
ώρα 14.00 έως 21.00 και στο ρεύμα εισόδου την Δευτέρα 
20.4.1998 και Τρίτη 21.4.98 και από ώρα 16.00 έως 22.00. 

6. Στην Εθνική Οδό Θεσσαλονίκης - Ν. Καβάλας, από 
τον κόμβο Ν. Περιφερειακής (Καλοχώρι) μέχρι τη γέφυρα 
Στρυμώνα, στο ρεύμα εξόδουτην Μ. Πέμπτη 16.4.98 & Μ. 
Παρασκευή 17.4.98 και ώρα 14.00έως21.00καιστο ρεύ¬ 
μα εισόδου την Δευτέρα 20.4.1998 & Τρίτη 21.4.98 από ώ¬ 
ρα 16.00 έως 20.00. 

Β. Εξαιρούνται της απαγόρευσης κυκλοφορίας τα ο- 
χήμτα Οδικής Βοήθειας και τα φορτηγά αυτοκίνητα που 
μεταφέρουν παστεριωμένο γάλα και νωπά ψάρια. 

Γ. Οι παραβάτες της παρούσας τιμωρούνται σύμφωνα 
με τις διατάξεις της παρ. 5 του άρθρου 52 του Κώδικα Ο¬ 
δικής Κυκλοφορίας (Ν. 2094/92, ΦΕΚ 192 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 10 Απριλίου 1998 

οι ΥΠΟΥΡΓΟΙ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΊΩΝ ΕΡΓΩΝ 

Β. ΠΑΝΑΝΔΡΕΟΥ Κ. ΛΑΛΙΩΤΗΣ 

ΓΕΩΡΓΙΑΣ ΔΗΜΟΣΙΑΣ ΙΑΞΗΣ 

ΣΤ. ΤΖΟΥΜΑΚΑΣ Γ. ΡΩΜΑΙΟΣ 

ΟΥΦΥΠ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΕΜΜ.ΛΟΥΚΑΚΗΣ 


Αριθ. οικ. 951 (7) 

Οργανισμός Εσωτερικής Υπηρεσίας της Κοινότητας Α¬ 
γίας Μαρίνας Ν. Ζακύνθου. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις των άρθρων 12του Ν. 1188/81 όπως α- 
ντικατεστάθηκανμετο άρθρο 26του Ν. 1832/89 καιτοάρ- 
Ο,Γ-οδπαρ. 5του Ν. 2307/95 και36παρ. 15του Ν. 2190/94. 

2}Τηναριθμ. 29/24.11.97 απόφαση του Κοινοτικού Συμ¬ 
βουλίου Αγίας Μαρίνας σχετικά με την ψήφιση ΟΕΥ της 
Κοινότητας. 

3) Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού ΟΤΑ Ν. Ζακύνθου, όπως αυτή δια¬ 
τυπώνεται στο αριθμ. 30/22.12.97 πρακτικό του. 

4) Την αρ. 3553/29.8.97 απόφαση του Γ εν. Γ ραμματέα 
της Περιφέρειας Ιονίων Νησιών σχετικά με την ανάθεση 
άσκησης αρμοδιοτήτων και εξουσιοδότησης υπογρα¬ 
φής, αποφασίζουμε: 

Διαπιστώνουμε, ότι νόμιμα εκδόθηκε η αρ. 29/24.11.97 
απόφαση του Κοινοτικού Συμβουλίου Αγίας Μαρίνας πε¬ 
ρί ψηφίσεως του Οργανισμού Εσωτερικής Υπηρεσίας 
της Κοινότητας που διαρθρώνεται ως εξής: 

Αρθρο 1 

ΣΥΓΚΡΟΤΗΣΗ ΥΠΗΡΕΣΙΩΝ 

Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

ΔΙΑΡΘΡΩΣΗ - ΔΙΑΒΑΘΜ1ΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

ΜΟΝΙΜΟ ΠΡΟΣΩΠΙΚΟ 

α. Μία θέση Γ ραμματέα του κλάδου ΔΕΙ με βαθμό Γ-Α. 

Άρθρο 3 

ΠΡΟΣΟΝΤΑ ΔΙΟΡΙΣΜΟΥ ΚΑΘΗΚΟΝΤΑ 

Για τον διορισμό τα καθήκοντά τους περιορισμούς το 
χρόνο εργασίας την αστική ευθύνη τα δικαιώματ,α άδει¬ 
ες, τις μεταβολές υπηρεσιακής κατάστασης το προβάδι¬ 
σμα, τις ποινές, τη λύση της υπαλληλικής σχέσης, την ια¬ 
τροφαρμακευτική περίθαλψη και νοσοκομειακή, τα έξο¬ 
δα κηδείας των μονίμων υπαλλήλων που προβλέπονται 
από τις διατάξεις του Ν. 1188/81 και των διαταγμάτων που 
εκδίδονται σε εκτέλεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ ΤΗΣ ΔΙΟΙΚΗΤΙΚΗΣ 
ΥΠΗΡΕΣΙΑΣ 

Στην αρμοδιότητα της Διοικητικής Υπηρεσίας ανήκουν: 

Γραμματέας Κοινότητας 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη τω προβλεπο- 
μένων απότο Νόμο βιβλίων της Κοινότητας, των φακέλων 
του αρχείου και την σφραγίδα της Κοινότητας. 

γ) Η παραλαβή, αποσφράγγιση, χαρακτηρισμός, πρω¬ 
τοκόλληση, αρχειοθέτηση όλης της αλληλογραφίας της 
Κοινότητας, πλην της απόρρητης, αφού προηγουμένως 
τεθεί υπόψη του Προέδρου χωρίς καθυστέρηση και γί¬ 
νουν οι δέουσες ενέργειες. 

δ) Η τήρηση των πρακτικών των συνεδριάσεων του Κοι¬ 
νοτικού Συμβουλίου η καταχώρησή τους στο βιβλίο πρα- 

κτικών αυτού, η μέριμνα για την υπογραφή και η έκδοση 
αντιγράφων. 

ε) Η κατάρτιση με τον Πρόεδρο σχεδίου Προϋπολογι¬ 
σμού της Κοινότητας η σύνταξη και συνυπογραφή με τον 
Πρόεδρο της Κοινότητας των βεβαιωτικών καταλόγων, ε¬ 
πιβολής βεβαιώσεως και εισπράξεως των εν γένει κοινο¬ 
τικών εσόδων και η διεξαγωγή της εν γένει λογιστικής υ¬ 
πηρεσίας της Κοινότητας. 

στ) Η ενημέρωση του Προέδρου για την πορεία των οι¬ 
κονομικών της κοινότητας και η προσυπογραφή με τον 
πρόεδρο των χρηματικών ενταλμάτων της Κοινότητας. 

ζ) Η προσυπογραφή όλων των σχεδίων των προς υπο¬ 
γραφή εγγράφων και όλων των πιστοποιητικών και πινά¬ 
κων που προβλέπουν οι ισχύουσες διατάξεις. 

η) Η επιμέλεια κατάρτισης του προγράμματος τέλεσης 
δημοσίων κοινοτικών εορτών και δεξιώσεων. 

θ) Η φροντίδα για την λειτουργία των υπηρεσιών της 
κοινότητας, ύδρευσης, φωτισμού, καθαριότητας νεκρο¬ 
ταφείων, ως καιπάσης άλλης δημιουργηθησόμενης υπη¬ 
ρεσίας στο μέλλον. 

ι) Η τήρηση και φύλαξη των Μητρώων Αρρένων, Δημο¬ 
τολογίων και ληξιαρχικών βιβλίων. 

ια) Η διεξαγωγή κάθε υπηρεσίας που απορρέει από την 
άσκηση αρμοδιοτήτων, οι οποίες ανατίθενται στην Κοινό¬ 
τητα από νόμους διατάγματα κ.λπ. 

Άρθρο 5 

Του προσωπικού προίστταται ο Πρόεδρος της Κονότη- 
τας. 


Άρθρο 6 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοινότητας δα¬ 
πάνης εγγεγραμμένης στον Κ.Α. 05.111.1. 

Άρθρο 7 

Αυτός ο Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ζάκυνθος. 13 Μαρτίου 1998 

Με εντολή Γεν. Γραμ. Περιφ. !ον. Νησιών 
Ο Διευθυντής 
ΚΩΝ/ΝΟΣ ΤΣΟΥΚΑΛΑΣ 

-♦- 

Αριθ. οικ.2159 (8) 

Χορήγηση άδειας άσκησης επαγγέλματος Κοιν. Λει¬ 
τουργού στην Όλγα Ζήση του Ιωάννου. 

Ο ΝΟΜΑΡΧΗΣ ΠΕΙΡΑΙΑ 

Μετην 1765/6.4.98 απόφαση του Νομάρχη Πειραιά έχει 
χορηγηθεί στην Όλγα Ζήση του Ιωάννου, άδεια άσκησης 
επαγγέλματος Κοινωνικού Λειτουργού. 

Πειραιάς, 6 Απριλίου 1998 

Ο Νομάρχης 
ΧΡ. ΦΩΤΙΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΒ * ΡΑΧ 52 34 312 


1 ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 1 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ 5248 141 

Βιβλιοθήκη παλαιών Φ.Ε.Κ 5248 188 

Οδηγίες για δημοσιεύματα Α.Ε. · Ε.Π.Ε. 5248 785 

Εγγραφή Συνδρομητών Φ.Ε.Κ και 
αποστολή Φ.Ε.Κ 5248 320 

ΘΕΣΣΑΛΟΝΙΚΗ 

Βασ. Όλγας 1Β8.1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 18531 4171 307 

ΠΑΤΡΑ (061) 271 249 

Κορίνθου 327 Τ.Κ 262 23 224 581 

ΙΩΑΝΝΙΝΑ 

Διοικητήριο Τ.Κ 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.ΠΛΑ (Διορισμοί κ.λπ. προσωπικού Ν.Π.Δ.Δ.) 
Παράρτημα { Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ,Ε.Β.1.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60,000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 - 

3,000 » 

10.000 - 
250.000 » 

3,000 δρχ. 

3.500 - 

750 * 

3.500 » 

1.500 - 

750 » 

250 » 

500 - 

150 - 

500 - 

12.500 * 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 - 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω ανοφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και εκ επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η «τχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 

εγγράφονται συνδρομητές γιο μικρότερο χρονικό διάστημα 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13 00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















